Nikre talu kalmistu
Nikre talu kalmistu on kalmistu Kullamaa kihelkonnas Läänemaal, tänapäevase haldusjaotuse järgi Maidla külas Märjamaa vallas Rapla maakonnas. Kalmistu rajati Nikre talu maadele, selle omanik oli perekond Einberg (eestistatuna Eenpere). Kalmistu rajas taluomanik Aleksander Eenpere (kuni 1938 Einberg) arvatavasti 1920. aastal, kui suri tema abikaasa Eudoxia Einberg. Kalmistu pindala on 0,03 ha, sellele on teadaolevalt maetud 6 lahkunut.